OpenLLM-France/wikimedia huggingface dataset:
# Risaralda

Risaralda zo unan eus an daou zepartamant ha tregont a zo e republik Kolombia. E 1966 e voe krouet. Pereira eo ar gêr-benn.
| Amazonas  Antioquia  Arauca  Atlántico  Bolívar  Boyacá | Caldas  Caquetá  Casanare  Cauca  Cesar  Chocó | Córdoba  Cundinamarca  Guainía  La Guajira  Guaviare | Huila  Magdalena  Meta  Nariño  Norte de Sant. | Putumayo  Quindío  Risaralda  San Andrés y P.  Santander | Sucre  Tolima  Valle del Cauca  Vaupés  Vichada |
# Risweer

Risweered :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Mimidae |
| D'ar vevoniezh e tenn ar pennad-mañ. ||
Ar risweered a zo evned eus an urzhiad Passeriformes. Anavezet int evit o barregezh da zezrevellañ mouezh evned all pe trouzioù a bep seurt klevet ganto.

## Spesadoù

E-touez ar spesadoù risweered emañ :
* ar risweer-kazh (Dumetella carolinensis)
* ar risweer stourmidik (Mimus polyglottos)
* ar risweer beg kromm (Toxostoma curvirostre)
* ar risweer rous (Toxostoma rufum)

## Rummatadur

Diouzh an evnoniourien e vez renket ar risweered er c'herentiad Mimidae pe Sturnidae.

## Daveennoù ha notennoù

* ↑ Pêrig Herbert, “Anvioù laboused Europa, pennad 10”, Hor Yezh niv. 206, Mezheven 1996, p. 19.
# Risorgimento

Ar Risorgimento ("Adc'hinivelezh", pe "Dasorc'hidigezh") zo ur mare eus istor Italia ma voe graet an unvaniezh vroadel. D'ar 17 a viz Meurzh 1861 e voe embannet krouidigezh Rouantelezh Italia en-dro da Rouantelezh Sardigna. Da gomz eus an argerzh istorel-se e vez implijet an droienn unvaniezh Italia.
Ar gerioù a denn ivez d'an emsav sevenadurel, politikel ha kevredigezhel, gwriziennet en tremened hag en amzervezh henroman.

## Henroma

En Henamzer ne oa kaoz ebet a unvaniezh Italia, goude ma voe graet an unvaniezh de facto gant an impalaeriezh roman, na kennebeut er Grennamzer, na da vare an Azginivelezh italian.
Betek Galv Rimini, d'an 30 a viz Meurzh 1815, gant Joachim Murat, e-pad Brezel Naplez (1815), a chomas diefed, rak difetis e oa e c'halv d'an Italianed, kustum ouzh o stadoù abaoe kantvedoù hag o yezhoù disheñvel.

## XIXvet kantved
### Emsavadegoù

betek deroù an XIXvet kantved e c'halled soñjal, evel a lavare Metternich, ne oa Italia nemet ur c'herienn hag a denne d'an douaroniezh. Un darvoud a bouez en istor Europa eta e voe unvanidigezh ar vro dre ma'z eo bet troet ar ger douaroniel da wirvoud politikel. Mar demañ a-du an holl da lavarout eo bet a-bouez an unvaniñ en darempredoù etrebroadel e sav dizemglev etre an istorourien diwar-benn ar perag hag an orin anezhi. Darn a wel un darvoud italian hepmui, hep liamm ouzh kudennoù ar mare. Darn all a gav dezho eo un argerzh naturel ha boutin da holl vroadoù Europa, ha da holl re ar bed zoken : ur Reveulzi hollvedel eta, savet da ziskar frammoù kevredigezhel deuet da vezañ diamzeret.
Teir fazenn zo bet er Risorgimento.
* Da gentañ, etre 1848 ha 1849, e savas luskadoù dispac'hel betek brezeliñ ouzh Impalaeriezh Aostria; met kement-se a echuas gant ar statu quo.
* Da eil, etre 1859 ha 1860, ez eas an unvaniñ war-raok, ken na voe embannet krouidigezh rouantelezh Italia d'ar 17 a viz Meurzh 1861.
* Goude-se e voe peurechuet an unvaniñ gant stagidigezh Roma, kêr-benn Stadoù an Iliz betek neuze, d'an 20 a viz Gwengolo 1870.
En Meurzh 1821 e Piemonte en em savas gwarnizon Alessandria, levezonet gant stourmerien carbonari, a oa renet gant Santorre di Santarosa. Er c'heit-se edo an Aostrianed o stourm ouzh emsavidi Napoli, ha ne seblante ket pennhêr ar roue, Carlo Alberto Sardigna ober nemeur a van. Pa zistroas ar roue Carlo Felice e voe kaset da vruzun ar vonreizh nevez krouet.

### Despotegezh sklêrijennet

En XVIIvet kantved eo e weler an despotegezh sklêrijennet, an illuminismo, o levezoniñ ar gevredigezh italian hag o krouiñ diazezoù ideologel an unvaniñ da zont. Kreñv pe greñvoc'h e oa an emsavioù-se hervez ar stadoù italien ha politikerezh o rouaned pe renerien.
En Lombardia, dindan an Aostrianed,

## Istor Italia dre ar c'hartennoù

* E 1796
* E 1810
* e 1843
* Etre 1829 ha 1871
* Goude kemeret Roma
* Goude ar brezel-bed kentañ
# Risus abundat in ore stultorum

Risus abundat in ore stultorum zo ul lavar latin hag a dalv kement ha Paotañ a ra ar c'hoarzh war c'henoù ar re sot. Hervez al lavarer e vez ar sodien o c'hoarzhin atav, hogen meur a zispleg zo d'ar frazenn. Pe e ra van ar c'hoarzher da vezañ komprenet ur bourd bennak, pe ne oar ket displegañ e soñj hag e kuzh e zizampartiz gant ar c'hoarzh. Ha hervez ar c'hrennlavar e vefe ar c'hoarzh, pa vez re greñv pe re hir, ur merk a ziotiz. Ar re fur hepken a oar chom hep c'hoarzhin.
# Rishi Sunak

Rishi Sunak, ganet d’an 12 a viz Mae 1980 e Southampton, zo ur politiker saoz, ministr kentañ ar Rouantelezh-Unanet abaoe miz Here 2022. Aet e oa da vinistr pennañ pa oa bet roet he dilez gant Liz Truss d'an 20 a viz Here 2022 goude bezañ kollet fiziañs an Tories. E miz Gouere 2024 e voe anvet Keir Starmer en e lec’h.
| En e raok : Liz Truss | Kentañ Ministr ar Rouantelezh Unanet 25 Here 2022 – 5 Gouere 2024 | War e lerc'h : Keir Starmer |

## Daveoù

* ↑ (fr) Royaume-Uni : cinq choses à savoir sur Rishi Sunak, choisi par les conservateurs pour devenir le nouveau Premier ministre. France Info (Gwengolo 2022).
* ↑ (en) Liz Truss resigns: PM's exit kicks off another Tory leadership race. BBC (Here 2022).
* ↑ (en) Keir Starmer promises ‘stability and moderation’ in first speech as PM. The Guardian (Gouere 2024).
# Rising Storm 2: Vietnam

Rising Storm 2: Vietnam zo ur c'hoari tenn kadoniel d'ar c'hentañ sell, an eil eo d'an heuliad Rising Storm. Sevenet eo gant Antimatter Games hag ar studio Tripwire Interactive hag a sevenas ar c'hoari Rising Storm. Embannet eo asambles gant Tripwire Interactive hag Iceberg Interactive.

## Kenaroud

Ar c'hoari Rising Storm diazez a oa ur c'hoari o reiñ an tu d'ar c'hoarierien da c'hoari pe soudarded an USMC pe re Impalaeriezh Japan war talbenn Brezel ar Meurvor Habask e-pad an Eil Brezel-bed. Ar wech eo bet choazet tachennoù Brezel Vietnam (1955-1975).

## Doare c'hoari

Rising Storm 2: Vietnam a ro an tu da welet 64 c'hoarier rannet e div skipaih o stourm pe evit Su Vietnam pe evit Norzh Vietnam. Pep tu a vez armet gant armoù gwirion ar brezel memestra evit ar c'harbedoù brezel. Pa grog ur c'hrogad e vez tu choaz etre ar Viet Cong pe Lu Norzh Vietnam, enebet d'an United States Army ha d'an United States Marine Corps.

## Sonerezh

Sonerezh Rising Storm 2: Vietnam a zo savet gant hris Rickwood ha Lennie Moore.

## Liammoù diavaez

* Lec'hienn ofisiel
# Risotto

Risotto zo ur meuz a orin italian, graet gant riz hag a bep seurt traoù all.

## Skeudennoù

* Risotto alla milanese
* Risotto ai funghi porcini
* Risotto gant piz-bihan
* Risotto gant fav glas
* Risotto al finocchio e limone
* Risotto gant funghi, nocciole ha parmigiano
* Risotto gant fav glas ha sitroñs glas
* Risotto alla marinara con gamberi
* Risotto al parmigiano e aceto balsamico
* Risotto gant chevr ha zucchine
# Riposte laïque

Riposte laïque zo ul lec'hienn c'hall krouet e 2007 a embann bezañ a-du gant al laikelezh hag a-enep ar ouennelouriezh.

## Riposte Laïque hag ar yezhoù all estreget ar galleg

Lakaet eo ar galleg da yezh lik nemeti ar stad c'hall gant Riposte Laïque, hag a sav taer, evel darn eus an emsavioù laik gall all, a-enep ar yezhoù “rannvro”.

## Riposte Laïque ha "Le Monde comme si

Riposte Laïque a embann bout plijet gant "Le Monde comme si", ul levr bet skrivet gant Françoise Morvan.

## Riposte Laïque hag an islam

Abeg a gav Riposte Laïque en islam hag er vuzulmiz, en anv al laikelezh. Ha sevel a ra tud ar strollad-se a-du gant reolenniñ strizh donedigezh enbroidi eus broioù muzulmat, dre ma kav dezho e teu kudennoù diwar donedigezh kalz tud o deus talvoudegezhioù re zisheñvel diouzh re ar republik c'hall. Bloaz a-raok Marine Le Pen e kavent abeg e vije muzulmiz o pediñ war ar straedoù e Bro-C'hall.

## Embannadurioù

* Meur a aozer, Les dessous du voile, 2009 ;
* Maurice Vidal, La colère d'un Français, 2010 ;
* Meur a aozer, Résistance républicaine, 2010.

## Daveoù

* ↑ http://www.ripostelaique.com/L-usage-inconsidere-d-une-autre.html
* ↑ "Monde comme si, nationalisme et dérive identitaire en Bretagne" de Françoise Morvan, montre pourtant les réalités dangereuses du nationalisme breton, dont des franges entières basculèrent dans la collaboration avec l’occupant nazi), pendant que la Résistance bretonne défendait héroïquement la patrie Riposte laïque
* ↑ http://www.ripostelaique.com/Les-patriotes-republicains.html
* ↑ Prières musulmanes dans les rues de Paris, 12/10/2009

## Liammoù

* lec'hienn Riposte laïque
* Apéro Saucisson : Riposte Laïque et Bloc identitaire. Les liaisons dangereuses, Prochoix, n°52, juin 2010.
* Caroline Brancher, Riposte Laïque : analyse d’une stratégie, Prochoix, n°48, juin 2009
* Abel Mestre et Caroline Monnot, Derrière le discours de gauche du mouvement Riposte laïque, des valeurs d'extrême droite, Le Monde, 5 a viz Gwengolo 2010, doare hir
* Pennad: Cocktail rouge-brun contre l'islam e Libération an 18 a viz Kerzu 2010
# Popolokeg San Marcos Tlalcoyalco

Ur yezh otek-mangeek eus is-skourr ar yezhoù popolokek eo popolokeg San Marcos Tlalcoyalco komzet gant tro-dro da 5.000 den (1993) e Mec'hiko.

## Gwelet ivez

* Yezhoù otek-mangeek
* Yezhoù tchotchoek-popolokek
# Popotitos

Popotitos zo ur ganaouenn rock spagnolek kanet gant ar bagad mec'hikan Los Teen Tops ha brudet er broioù spagnolek e 1961.
Savet eo diwar un ton brudet, hini Bony Moronie, kanaouenn saoznek Larry Williams a reas berzh ken-ha-ken e SUA en 1957. Ar c'homzoù spagnolek zo awenet gant ar ganaouenn saoznek, hogen un tammig disheñvel. Mar deo koantik ar plac'h anvet Bony Moronie, eo un dreudasenn ar Popotitos. An div a zañs rock and roll, met e spagnoleg ez eus kaoz eus dañsal hepken pa gomprener un dra all e saozneg.

## Liammoù diavaez

* Kanet gant an Teen Tops :
* Komzoù Bony Moronie
* Komzoù Popotitos
# Poppi

Poppi zo ur gumun italian e proviñs Arezzo e Toskana.
# Popolokeg San Juán Temalacayuca

Ur yezh otek-mangeek eus is-skourr ar yezhoù popolokek eo popolokeg San Juán Temalacayuca komzet gant tro-dro da 4.729 den (1994) e Mec'hiko.

## Gwelet ivez

* Yezhoù otek-mangeek
* Yezhoù tchotchoek-popolokek
# Popolokeg Santa inés Ahuatempan

Ur yezh otek-mangeek eus is-skourr ar yezhoù popolokek eo popolokeg Santa inés Ahuatempan komzet gant tro-dro da 7.500 den e Mec'hiko.

## Gwelet ivez

* Yezhoù otek-mangeek
* Yezhoù tchotchoek-popolokek
# Popolokeg San Juán Atzingo

Ur yezh otek-mangeek eus is-skourr ar yezhoù popolokek eo popolokeg San Juán Atzingo komzet gant tro-dro da 5.000 den (1991) e Mec'hiko.

## Gwelet ivez

* Yezhoù otek-mangeek
* Yezhoù tchotchoek-popolokek
# Poppea

Poppaea Sabina (~30 - 65 Oplontis) a oa eil pried an impalaer roman Neron hag impalaerez adal 62 betek he marv.
An darn vrasañ eus istorourien an Henamzer, war-bouez Flavius Josephus, ne gavont perzh mat ebet dezhi nemet he c'hoantiz, met an holl a ra anv eus he gwidreoù da vont da impalaerez. Ret e voe gortoz ar sonaozour Claudio Monteverdi, pemzek kantved goude, a reas anv eus he c'harantez ouzh Neron en e c'hoarigan L'incoronazione di Poppea.

## Istor

Ar Gens Poppaea a oa un tiegezh pinvidik eus Pompei. Merc'h e oa Poppaea Sabina da Titus Ollius, kestor en amzer an impalaer Tiberius, hogen mignon da Aelius Sejanus, pezh a gasas ar rivin dezhañ a-raok ma voe roet karg-Stad dezhañ. Hennezh a oa genidik eus proviñs Picenium (Marche hiziv), ha ker bihanik e voe e roud e politikerezh an Impalaeriezh ma chom dianav a-walc'h.
He mamm ivez a oa anvet Poppaea Sabina, meneget gant an istorourien evel ur vaouez a zoareoù seven, korfet-kaer. Hervez Tacitus e oa unan eus hegaratañ maouezed hec'h amzer. En em lazhañ a reas en 47, abalamour da wallitrikoù an impalaerez Messalina.
Pa varvas he zad e 31 ec'h addimezas he mamm gant Publius Cornelius Lentulus Scipio (I), a voe komandant e 22, konsul e 24, ha senedour goude. Publius Cornelius Lentulus Scipio (II), a oa hantervreur da Poppea, a voe konsul e 56 ha senedour goude.

## Euredoù

Da gentañ e timezas Poppaea Sabina da Rufrius Crispinus, a oa prefed ar pretordi. Da eil e voe pried d'an impalaer Othon.
Dont a reas da vezañ pried-kleiz Neron, pa oa dimezet da Claudia Octavia. Harluet e voe Claudia Octavia, ha lazhet war urzh Neron. Neuze, e 62, e teuas Poppea da vezañ eil gwreg Neron. E 63 e c'hanas o merc'h Claudia.

## Marv

Mervel a reas abalamour d'un taol troad roet gant Neron en he c'hof, ha hi dougerez, e-kerzh an hañv e 65.
E 1964 e voe kavet kenkiz Poppea en Oplontis e-kerzh furchadegoù e Torre Annunziata, e Meurgêr Napoli.

## Levrlennadur

* (la) Tacitus, Annales, XIII.45-46, XIV.63-64, XVI.6
* (la) Suetonius, De vita Caesarum, Nero XXXV, Otho, III
# Poppitz

Poppitz a zo ur gomedienn griz gant ar filmaozour Harald Sicheritz hag an aktour Roland Düringer, filmet e 2002 en Aostria. Dont a reas er-maez e 2002 en Aostria, hag e 2004 nemetken en Alamagn. Ouzhpenn 440.000 a dud o deus gwelet ar film en Aostria, dre-se e voe ar film en deus graet ar muiañ berzh en Aostria er bloavezhioù 2000, eus a-bell. (Mat eo gouzout e oa bet graet ar film gant ar muiañ berzh ar bloavezhioù 1990, Hinterholz 8, gant ar filmaozour Sicheritz hag ar pennaktour Düringer ivez.)

## Synopsis

Gerry Schartl (Roland Düringer) a zo ur gwerzher-kirri gant berzh ha mailh evit gwerzhañ ar c'hirri vilañ da n'eus forzh piv. A-wezhioù e lez mab ar pennrener, Bertram (Alfred Dorfer) gwerzhañ kirri en e lec'h. War-eeun goude interamant ar pennrener, a oa marvet gant un taol-gwad e-pad un emvod, ez a Gerry gant e wreg dislaouen Lena (Marie Bäumer) hag e grennardez a verc'h Patrizia (Nora Heschl) d'an enezenn-vakañsoù Cosamera. En aerborzh eo krog Gerry da soñjal e traoù iskis a oa o paouez c'hoarvezout en embregerezh: e-pad an emvod diwezhañ gant ar pennrener e voe meneget darempredoù gant embregerezhioù alaman, ouzhpenn-se e vez mab ar pennrener o pellgomz alies d'un Aotrou anvet "Poppitz". Dre ma ne voe ket Bertram evit kontañ keleier talvoudus da Gerry e-pad an interamant, eo erru hemañ nec'hetoc'h-nec'hetañ ha krediñ a ra e vo prenet ar stal gant an Alamaned, ar pezh a c'hellfe lakaat e bost en arvar.
En ur erruout e Cosamera eo krog gant ar strilh da vat. Heñvel eo ar c'hamp ouzh ur c'hastell, mont a ra malizenn Gerry diwar-wel, n'eus nemet c'hwil-du ha Piefke (kunujenn evit envel an Alamaned, a-berzh an Aostrianed) el lec'h, ha divarrek pe zoken savet fall eo an implijidi. Pennfolliñ a ra Gerry pa glev ez eus ouzhpenn unan bennak hag a zo anvet "Poppitz" e-touez an douristed alaman - meur a brouenn a zo e vefe-eñ an Alaman rok Ben (Kai Wiesinger), hag a zouset en digor gant Lena.

## Prizioù

* Österreichischer Filmpreis 2003 (priz aostrian ar film)

## Liammoù diavaez

* Patrom:IMDb Titel
* www.poppitz.at
* Presseschau zum Film auf film-zeit.de
# Porajmos

Porajmos eo ar ger a vez graet gantañ gant ar Romed evit ober anv eus gouennlazh o fobl kaset da benn gant an nazied da vare an Eil Brezel-bed.
Talvezout a ra ar ger-mañ kement ha "lonkañ" e romeg.
Hervez an istorourien ez eus bet drouklazhet etre 150 000 hag 800 .000 Rom e kampoù-diouennañ pe gant an Einsatzgruppen. Pignat a ra an istimadurioù betek 1 milion a dud lazhet. Ar gudenn evit gouzout an niver a c'houzañverien eo ne oa ket enskrivet ar re rom war listennoù keodedourien darn ar vroioù.
* Diazezoù
* Enepyuzevegezh • Gouennelouriezh • Naziegezh • Lezennoù Nürnberg • Eutanaziezh T-4 • Kamp-bac'h nazi • Roll kampoù-bac’h an nazied • Tric'horn (kampoù bac'h) • Gouennlazh
* Yuzevien
* Shoah
* Pogromoù : Nozvezh ar strink
* Ghettoioù an nazied : Ghetto Varsovia • Ghetto Łódź • Ghetto Krakovia • Theresienstadt
* Einsatzgruppen : Babi Yar • Rumbula • Lazhadeg Ponary • Lazhadeg Odessa
* Diskoulm diwezhañ : Kendiviz Wannsee • Aktion Reinhard • Ziklon B
* Kampoù-diouennañ : Auschwitz-Birkenau • Bełżec • Bergen-Belsen • Buchenwald • Chełmno • Dachau • Kreñvlec'h Breendonk • Oranienburg • Sachsenhausen • Sobibór • Treblinka
* Rezistañs : Emsav Ghetto Varsovia
* Romed
* Porajmos
* Slaved
* Generalplan Ost
* Heñvelrevaded ha Lesbianed
* Istor an dud heñvelrevel dindan ren an nazied
* Torfedourien bennañ
* Trede Reich : Adolf Hitler • Reinhard Heydrich • Adolf Eichmann • Heinrich Himmler • Rudolf Höss • SS • Gestapo
* Prosez Nürnberg
# Porano

Porano zo ur gumun eus Italia, e proviñs Terni, e rannvro Umbria.
# San Michele Mondovì

San Michele Mondovì zo ur gumun eus Italia, e proviñs Cuneo, e rannvro Piemonte.
# San Michele Salentino

San Michele Salentino zo ur gumun eus Italia, e proviñs Brindisi, e Puglia.
# San Michele al Tagliamento

San Michele al Tagliamento zo ur gumun en Italia e meurgêr Venezia hag e rannvro Veneto.
# San Michele all'Adige

San Michele all'Adige zo ur gumun eus Proviñs Trento, e Trentino-Alto Adige, en Italia.
# San Miguel de Abona

{{pennad zo|San Miguel}
San Miguel de Abona zo ur gumun hag ur gêr e proviñs Santa Cruz de Tenerife.
# San Miguel de Aguayo

San Miguel de Aguayo zo ur gumun eus Kantabria e Spagn.
# San Michele di Serino

San Michele di Serino zo ur gumun italian e proviñs Avellino, e Campania.
# San Miguel

San Miguel zo un anv-lec'h spagnolek, diwar anv an arc'hael Mikael.

## Lec'hioù
### Arc'hantina

* San Miguel Partido
* San Miguel, Buenos Aires
* San Miguel Arcángel (Buenos Aires), trevadenn gant Alamaned eus ar Volga,
e Partido Adolfo Alsina, e Proviñs Buenos Aires,
* San Miguel del Monte Partido
* San Miguel del Monte
* San Miguel, Corrientes
* San Miguel Department, Corrientes
* San Miguel de Tucumán

### Bolivia

* San Miguel de Velasco
* San Miguel del Bala, war lez ar stêr Beni, e-kichen Rurrenabaque

### Brazil

* São Miguel das Missões

### Kanada

* Fort San Miguel, e Vancouver Island

### Chile

* San Miguel (Chile), en Santiago

### Kolombia

* San Miguel, Putumayo, e departamant Putumayo
* San Miguel de Sema, e departamant Boyacá

### Kuba

* San Miguel del Padrón, en Habana

### Ecuador

* San Miguel (Ecuador)
* San Miguel de los Bancos
* San Miguel River (Ecuador)

### El Salvador

* San Miguel (menez-tan)
* San Miguel (El Salvador)

### Honduras

* San Miguel Guancapla, pe San Miguelito, en Departamant Intibucá

### Mec'hiko

* San Miguel, Tabasco
* San Miguel, Quintana Roo, en enez Cozumel
* San Miguel River (Sonora)
* San Miguel de Allende (Guanajuato)
* San Miguel de Horcasitas, e Sonora
* San Miguel Totocuitlapilco
* San Miguel Coyutlan, e Jalisco
* San Miguel el Alto, e Jalisco
* Misión San Miguel Arcángel de la Frontera

### Paraguay

* San Miguel (Paraguay)

### Perou

* San Miguel, La Mar, Ayacucho
* Proviñs San Miguel

### Filipinez

* San Miguel, anv kozh Cebu
* San Miguel Bay
* San Miguel, Bohol
* San Miguel, Bulacan
* San Miguel, Catanduanes
* San Miguel, Iloilo
* San Miguel, Manila
* San Miguel, Leyte
* San Miguel, Surigao del Sur
* San Miguel, Zamboanga del Sur

### Spagn

* Neila de San Miguel
* San Miguel (Barcelona), ma vez graet ar bier San Miguel
* San Miguel de Bernuy, e proviñs Segovia
* San Miguel de Corneja
* San Miguel de Serrezuela
* San Miguel de Valero, e proviñs Salamanca.
* San Miguel de la Ribera, e proviñs Zamora.
* San Miguel del Cinca, e proviñs Huesca
* San Miguel del Robledo, e proviñs Salamanca
* San Miguel del Valle, e proviñs Zamora.

### Stadoù-Unanet

* San Miguel, Contra Costa County, California
* San Miguel, San Luis Obispo County, California
** Mission San Miguel Arcángel
* San Miguel de los Noches, California
* San Miguel Island
* San Miguel County, New Mexico
* San Miguel River (Colorado)

### Venezuela

* San Miguel, Monagas, kêr e Monagas

## Kanaouennoù

* "San Miguel", kanaouenn gant The Beach Boys
* San Miguel (song), sonenrollet gant Kingston Trio ha Lonnie Donegan, e-touez tud all.

## Pennadoù kar

* Saint Michael
* San Michele
* Saint-Michel
* São Miguel
# San Michele

San Michele (Sant-Mikael pe Sant-Vikael e brezhoneg) zo anv meur a lec'h en Italia.

## Kumunioù

* Dusino San Michele, e proviñs Asti
* Olivetta San Michele, e proviñs Imperia
* Sammichele di Bari
* San Michele all'Adige, e proviñs Trento
* San Michele al Tagliamento, e proviñs Venezia
* San Michele di Ganzaria, e proviñs Catania
* San Michele di Serino, e proviñs Avellino
* San Michele Mondovì, e proviñs Cuneo
* San Michele Salentino, e proviñs Brindisi
# San Michele di Ganzaria

San Michele di Ganzaria zo ur gumun e Sikilia, e proviñs Catania.
# Sanitätsregiment 2

Ar Sanitätsregiment 2, berraet e SanRgt 2, zo un unvez milourel alaman eus ar Zentralen Sanitätsdienstes eus al lu alaman Bundeswehr. Diazezet eo e kazarn Koblenz
An Oberstarzt Fritz Stoffregen eo ar pennofiser.

## Liammoù diavaez

* Lec'hienn ofisiel ar Sanitätsregiment 2

## Notennoù ha daveennoù

* ↑ (de) Rhein-zeitung
# Sankt Pauli

Sankt Pauli zo un distrig eus kêr Hamburg (en Alamagn), hag ur 27 000 a dud o chom ennañ. Ul lec'h diduiñ eo, gant c'hoarivaoù ha tiez-gisti, er c'harter anvet Kietz ma ne serr stal ebet. Met n'eo nemet ul lodenn eus Sankt Pauli.
# Sankt Gallen

Sankt Gallen :
| Gwel eus kêr. ||
| Anv alamanek | Sankt Gallen |
| Anv gallek | Saint-Gall |
| Anv italianek | San Gallo |
| Anv romañchek | Son Gagl |
| Melestradurezh ||
| Bro | Suis |
| Kanton | kanton Sankt Gallen |
| Distrig | Wahlkreis St. Gallen |
| Yezh ofisiel | alamaneg |
| Niv. OFS | 3203 |
| Kod post | 9000 |
| Maer | Thomas Scheitlin |
| (Amzer gefridi) | |
| Lec'hienn web | https://www.stadt.sg.ch |
| Poblañsouriezh ||
| Poblañs | 75 833 ann. |
| Stankter | 1 924 ann./km² |
| Douaroniezh ||
| Daveennoù lec'hiañ | 47° 25′ 24″ Norzh 9° 22′ 38″ Reter / 47.423333, 9.377222 |
| Uhelder | 675 metr |
| Gorread | 39,41 km² |
| Kumunioù stok | Gossau, Herisau, Mörschwil, Untereggen, Wittenbach, Eggersriet, Gaiserwald, Stein, Teufen, Speicher |
| kemmañ |
Sankt Gallen (Saint-Gall e galleg, San Gallo en italianeg, Son Gagl e romañcheg) zo ur gêr eus Suis, ha kêr-benn kanton Sankt Gallen.

## Istor

Kreskiñ a reas en-dro da beniti Sant Gall, ur manac'h deuet eus Iwerzhon, savet er VII$^{vet}$ kantved. Hiziv ez eo ur gêr vras, war-dro 160 000 a annezidi en tolpad-kêrioù. Ur greizenn a bouez eo e reter bro Suis a-fet servijoù.

## Monumantoù ha traoù heverk

* Abati Sankt Gallen hag ar gêr gozh.
* Kouent Notkersegg.
* Kunstmuseum.
An dra heverkañ e kêr eo Abati Sankt Gallen, unan eus lec'hiennoù ar Glad bedel, gwarezet gant an UNESCO. E levraoueg an abati e kaver levrioù ken kozh hag an IX$^{vet}$ kantved.

## Douaroniezh

Hentoù mat a liamm Sankt Gallen ouzh kêrioù all Suis ha kêrioù Alamagn hag Aostria.

## Tud dibar

* Gustav IV Adolf (1778, Stockholm - 1837, Sankt Gallen), roue Sveden ha Finland.
* Lydia Oswald (1906, Sankt Gallen - 1982), spierez suis.
# Sanjuanada

Ar Sanjuanada zo un irienn e Spagn e 1926 evit diskar an diktatour Miguel Primo de Rivera.
Anvet eo bet Sanjuanada peogwir e oa da c'hoarvezout d'ar 24 a viz Mezheven, nozvezh sant Yann (San Juan), met tro wenn a reas an iriennerien a felle dezho diskar diktatouriezh ar jeneral Primo de Rivera, savet gant un taol-stad e Gwengolo 1923.
Renet e oa an arnod gant ar jeneraled Valeriano Weyler hag Aguilera, skoazellet gant ar jeneraled Riquelme ha Batet, gouarnour Tarragona.
# Sankt Pölten

Sankt Pölten eo an hini yaouankañ e-touesk kêrioù-penn Stadoù kevredet Aostria. Lakaet e voe da gêr-benn e 1986, hag abaoe 1997 ez eo sez breujoù ha gouarnamant Aostria-Izel.
Rannet eo kêr e 42 arondisamant: Altmannsdorf, Dörfl bei Ochsenburg, Eggendorf, Ganzendorf, Hafing, Harland, Hart, Kreisberg, Matzersdorf, Mühlgang, Nadelbach, Oberradlberg, Oberwagram, Oberzwischenbrunn, Ochsenburg, Pengersdorf, Pottenbrunn, Pummersdorf, Ragelsdorf, Ratzersdorf, Reitzersdorf, Schwadorf, Spratzern, Sankt Georgen am Steinfelde, Sankt Pölten, Stattersdorf, Steinfeld, Teufelhof, Unterradlberg, Unterwagram, Unterzwischenbrunn, Viehofen, Völtendorf, Waitzendorf, Wasserburg, Weitern, Wetzersdorf, Windpassing, Witzendorf, Wolfenberg, Wörth ha Zwerndorf.

## Monumantoù heverk

* Mirdi an eskopti
* Mirdi stad Aostria-Izel
* C'hoariva stad Aostria-Izel
* Klangturm
* Iliz Veur Sankt Pölten
* Sinagog

## Gevelliñ

* Alamagn : Heidenheim
* Bro-C'hall : Clichy
* Japan : Kurashiki
* Sina : Wuhan
* Stadoù-Unanet : Altoona (Stadoù Unanet)
* Tchekia : Brno

## Liammoù diavaez

* Lec'hienn ofisiel kêr Sankt Pölten
a vo kavet e Wikimedia Commons.